**KÖVESKÁL KÖZSÉG ÖNKORMÁNYZATA**

 **KÉPVISELŐ-TESTÜLETÉNEK**

**3/2021. (III. 18.) önkormányzati rendelete**

 **a2021. évi költségvetésről**

Köveskál Község Önkormányzata Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti hatáskörében a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm. rendelettel kihirdetett veszélyhelyzetben az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva; az 5. § (5) bekezdése tekintetében a közszolgálati tisztviselőkről szóló 2011. évi CXCIX. törvény 234. § (3) bekezdés b) pontjában és (4) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 84. § (1) bekezdésében meghatározott feladatkörében eljárva; a 6. § tekintetében a szociális igazgatásról és szociális ellátásokról szóló 1993. évi III. törvény 132. § (4) bekezdés g) pontjában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:

**1. §** A rendelet hatálya kiterjed Köveskál Község Önkormányzatára (a továbbiakban: Önkormányzat).

**2. §** Köveskál Község Önkormányzata Polgármestere a 2021. évi költségvetés bevételi főösszegét 119.118.182 forintban, kiadási főösszegét 119.118.182 forintban állapítja meg.

**3. §** (1) A kiadási főösszegen belül a kiemelt előirányzatokat a Polgármester a következőképpen állapítja meg:

a) személyi juttatások 19.021.218 Ft

b) munkaadókat terhelő járulékok 2.808.885 Ft

c) dologi jellegű kiadások 23.586.101 Ft

d) ellátottak pénzbeli juttatásai 3.344.000 Ft

e) egyéb működési célú kiadások 38.375.242 Ft

 ebből általános tartalék 5.383.863 Ft

f) beruházások 13.549.990 Ft

g) felújítások 15.362.750 Ft

h) egyéb felhalmozási célú kiadások 69.996 Ft

i) finanszírozási kiadások 3.000.000 Ft

 (2) A bevételi főösszegen belül a kiemelt előirányzatokat a Polgármester a következőképpen állapítja meg:

 a) működési célú támogatások államháztartáson belülről 54.475.025 Ft

b) közhatalmi bevételek 19.100.000 Ft

c) működési bevételek 9.637.580 Ft

d) működési célú átvett pénzeszközök 0 Ft

e) felhalmozási célú támogatások államháztartáson belülről 5.310.528 Ft

f) felhalmozási bevételek 0 Ft

g) felhalmozási célú átvett pénzeszközök 0 Ft

h) finanszírozási bevételek 30.595.049 Ft

 ebből előző évi pénzmaradvány 27.595.049 Ft.

(3) Az engedélyezett létszámkeret 5 fő, melyből 2 fő közalkalmazott, 1 fő munkatörvénykönyve alapján teljes munkaidőben foglalkoztatott. Közfoglalkoztatásban résztvevők átlaglétszáma 2 fő.

**4. §** Az Önkormányzat tekintetében:

a) a megállapított bevételi és kiadási főösszeg megoszlását, annak összevont mérlegét az 1. melléklet;

b) a megállapított bevételi főösszeg és annak jogcím-csoportonkénti részletezését a 2. és 3. melléklet;

c) az önkormányzat bevételeinek feladatonkénti bontását a 4. melléklet;

d) a megállapított kiadási főösszeg részletezését kiemelt előirányzatonként az 5. melléklet;

e) az önkormányzat kiadásainak feladatonkénti bontását a 6. melléklet;

f) a felújítási, beruházási kiadásokat célonkénti bontásban a 7. melléklet;

g) a működési bevételek és kiadások alakulását a 8. melléklet;

h) a felhalmozási bevételek és kiadások alakulását a 9.melléklet

 tartalmazza.

**5. §**(1) Az Önkormányzatnak nincs olyan fejlesztési célja, melyhez a Magyarország gazdasági stabilitásáról szóló 2011. évi CXCIV. törvény 8. § (2) bekezdése szerinti adósságot keletkeztető ügylet megkötése válik szükségessé.

(2) Az Önkormányzat európai uniós forrásból finanszírozott támogatással megvalósuló programot, projektet nem tervez.

(3) A költségvetés általános tartaléka a működéssel kapcsolatban felmerülő kiadások fedezetére szolgál.

 (4) Az Önkormányzat hitel felvételét nem tervezi.

(5) A Kővágóörsi Közös Önkormányzati Hivatalnál az illetménykiegészítés mértéke 20%.

(6) Az Önkormányzat és az intézményei alkalmazásában állók részére munkába járás költségtérítése címen biztosított a személyi jövedelemadóról szóló 1995. évi CXVII. törvény 25. § (2) bekezdésében meghatározott összeg.

 (7) A Képviselő-testület kizárólagos hatáskörébe tartozik a költségvetési rendelet kiemelt előirányzatainak módosítása.

(8) A Polgármester a fejlesztési kiadások jelen rendeletben meghatározott összegét nem lépheti túl. Amennyiben a megvalósítandó cél teljes egészében elmarad, akkor a megmaradt előirányzat összegével a Képviselő-testület rendelkezik.

(9) A Képviselő-testület felhatalmazása alapján a Polgármester a költségvetés főösszegén belül a pénzeszközök és feladatok között szükségszerűen 200.000 Ft-ig jogosult átcsoportosítani.

**6. §** (1)Az iskolakezdésre és óvodakezdésre tekintettel megállapított települési támogatás összege óvodás gyermek esetén 20.000 Ft/fő, általános iskolás gyermek esetén 30.000 Ft/fő, középiskolás gyermek esetén 40.000 Ft/fő, felsőfokú nappali képzésben részesülő diák esetén 50.000 Ft/fő.

(2) A helyben szokásos legolcsóbb temetés költsége 400.000 Ft.

(3) Az egyes szociális ellátások szabályozásáról szóló 2/2015. (II. 28.) önkormányzati rendelet 9. § (1) bekezdés d) pontja szerinti települési támogatás összege 10.000 Ft/fő.

**7. §** Jelen rendelet a kihirdetését követő első napon lép hatályba.

Györffy Szabolcs Zoltán dr. Szabó Tímea

 polgármester jegyző

A kihirdetés napja: 2021. március 18.

 dr. Szabó Tímea

 jegyző